સાઉદી અરબની રાજધાની રિયાધમાં ફ્યુચર ઈન્વેસ્ટમેન્ટ ઈનિશિયેટિવ ફોરમને સંબોધિત કરતાં ઈમરાને કહ્યું કે, પાકિસ્તાન પોતાના તમામ પડોશી દેશો અને ખાસ કરીને ભારત અને અફઘાનિસ્તાન સાથે શાંતિ ઈચ્છે છે. સરકારી ‘રેડિયો પાકિસ્તાન’ને ઈમરાનના હવાલાથી કહ્યું કે, ‘ભારત સાથે શાંતિથી બંને દેશોએ શસ્ત્ર સ્પર્ધામાં વ્યસ્ત થવાને બદલે પોતાના સંસાધનોનો ઉપયોગ માનવ વિકાસ માટે કરવામાં મદદ મળશે.’